1.ถ้าเปลือกตาบวม เราควรจะประคบอุ่น หรือประคบเย็น 2. หางตาแดงอักเสบ คิดว่าควรประคบอุ่นหรือประคบเย็น มีอาการคันตาร่วมด้วย 3. ถ้าใช้น้ำตาเทียม หรือยาหยอดตาใดๆก็แล้วแต่ ทั้งที่เป็นสเตรอยด์และไม้ใช่ แล้วน้ำตาเทียม หรือยาหยอดตาดังกล่าวไหลมาที่หางตาจะทำให้ ผิวหนังรอบดวงตาอักเสบหรือเปล่า 4. บางครั้งใช้น้ำตาเทียมหรือยาหยอดตา หยดเข้าไปในกระพุ้งตาแล้วอาจจะมีปริมาณไม่ตามที่ระบุสามารถ เพิ่มจำนวนของน้ำตาเทียม และยาหยอดตาเป็น 2 หยดได้ไหมคะ
สวัสดีค่ะ ในที่นี้คงต้องดูก่อนว่าเปลือกตาบวมจากสาเหตุใด เช่นมีการอักเสบหรือติดเชื้อที่บริเวณขอบตาที่เรียกว่าตากุ้งยิง หรือบวมจากโรคทางผิวหนังเช่นผื่นภูมิแพ้ บวมจากโรคตับ โรคไตที่มีน้ำเกิน หรือบวมจากภูมิแพ้ที่ตา เป็ฯต้นเบื้องต้นหากตาปวด บวมมากใน 1-3 วันแรกอาจใช้การประคบเย็นช่วยก่อน พอลดปวดบวมลงบ้างแล้วก็สามารถใช้ผ้าชุบน้ำอุ่นประคบเพื่อลดอาการปวดได้ หากมีอาการคันตาสามารถรับประทานยาแก้แพ้กลุ่มต้านฮิสตามีนเพื่อลดอาการคันได้ การใช้น้ำตาเทียมนั้นไม่ได้ทำให้ผิวหนังรอบดวงตาอักเสบมากขึ้น หากเป็นยาหยอดตาควรพยายามหยอดให้อยู่ในลูกตาไม่หกเลอะออกมาข้างนอก แต่ถึงโดนบ้างก็ไม่มีอันตรายรุนแรงค่ะ หากหยอดแล้วรู้สึกว่าไม่ได้เข้าไปในตา ก็สามารถหยอดเพิ่มได้ค่ะและหากอาการยังไม่ดีขึ้น ปวดบวมที่ดวงตามาก การมองเห็นผิดปกติ ควรไปพบจักษุแพทย์